Poštovani roditelji,

Odjel za školsku i adolescentnu medicinu Nastavnog zavoda za javno zdravstvo Primorsko-goranske županije u sklopu javnozdravstvenih mjera prevencije zaraze HPV-om poziva na cijepljenje učenike od 5. razreda nadalje. Ovim putem želimo Vas izvijestiti kako se radi o neobaveznom, preporučenom besplatnom cjepivu te ste u mogućnosti i u ovoj školskoj godini cijepiti i Vašu djecu.

Ukoliko ste donijeli odluku o cijepljenju Vašeg djeteta molimo Vas da preuzmete i ispunite obrazac u prilogu. Ispunjene obrasce učenik donosi na sistematski pregled u 5. razredu kako bi se osigurao odgovarajući broj cjepiva. Za dogovor o terminu cijepljenja javite se nadležnom školskom liječniku ( tel:784-774; skolska.crikvenica@zzjzpgz.hr ) . Navedeni obrazac sadrži kratke informacije o HPV-u i cijepljenju protiv HPV-a. U slučaju potrebe za dodatnim informacijama možete se prije donošenja odluke o cijepljenju javiti i informirati kod nadležnog školskog liječnika Vašeg djeteta.

 Tim školske medicine Crikvenica